
KLASA: 400-01/26-01/03
URBROJ: 2109-24-26-1
Sveta Marija, 28.05.2026.
Temeljem članka 82. Pravilnika o proračunskom računovodstvu i računskom planu („Narodne novine“ broj 158/23) i članka 29. Statuta Općine Sveta Marija („Službeni glasnik Međimurske županije“ br. 4/21), Općinsko vijeće Općine Sveta Marija na svojoj  7. sjednici, održanoj  28.05.2026. godine, donosi 

ODLUKU

 o raspodjeli rezultata poslovanja Općine Sveta Marija za 2025. godinu
Članak 1.

Ovom se Odlukom utvrđuje rezultat poslovanja, raspodjela rezultata poslovanja sa stanjem 31.12.2025.godine. Godišnjim izvještajem o izvršenju Proračuna Općine Sveta Marija za 2025. godinu utvrđen je:

·  višak  prihoda poslovanja u iznosu od  502.245,41 eura,
·  manjak  prihoda od  nefinancijske imovine u iznosu od – 229.274,04 eura,
·  izdaci za financijsku imovinu i otplate zajmova u iznosu od 70.785,48 eura te
·  višak prihoda iz prethodnih godina  u iznosu 630.556,74 eura. 
Članak 2.

Viškom prihoda poslovanja u  iznosu 502.245,41 eura pokriva se manjak prihoda od  nefinancijske imovine  iz članka 1. ove Odluke i izdatak za otplatu zajma (70.785,48 eura). Preostali dio viška prihoda poslovanja (202.183,89 eura) pribraja se višku prihoda iz prethodnih godina i prenosi u slijedeće razdoblje.
Slijedom toga, višak prihoda i primitaka za prijenos u slijedeće razdoblje iznosi 832.740,63  eura. 
Članak3.
Preneseni višak prihoda iz članka 2. ove Odluke  koristit će se za pokriće rashoda poslovanja u 2026. godini, a planirat će se Prvim izmjenama i dopunama Proračuna Općine Sveta Marija  za 2026. godinu.
Članak 5.

Ova Odluka stupa na snagu osmog dana od dana objave u „Službenom glasniku Međimurske županije“.

